Kuningkobra

**Kuningkobra** (*Ophiophagus hannah*) on soomuseliste seltsi mürknastiklaste sugukonna pärismürknastiklaste alamsugukonna kuningkobra perekonna maoliik.

## Klassifikatsioon

Liigi esmakirjeldaja on Taani arst, zooloog ja botaanik Theodore Edward Cantor (1809–1860) 1836. aastal.

Vaatamata nimetusele "kobra" ei liigitata teda liigirohkesse kobra (*Naja*), vaid eraldi kuningkobra perekonda. Neid saab eristada teistest kobradest kehasuuruse ja kaeluse poolest. Kuningkobrad on harilikult teistest kobradest suuremad ja triip kaelal on neil siksakikujuline, mitte ühe või kahe silma kujutis nagu paljudel teistel Aasias elavatel kobradel. Samuti on kuningkobra kapuuts kitsam ja pikem. Üsna lollikindlaks tunnuseks nende eristamisel, kui on võimalik kuningkobra pead lähedalt vaadata, on kuklakilbis.

## Levila

Kuningkobra looduslik levila piirdub Hindustani poolsaare, Kagu-Aasia ja Ida-Aasia lõunaalade metsadega. Neid võib kohata Bangladeshis, Bhutanis, Birmas, Kambodžas, Hiinas, Indias, Indoneesias, Laoses, Nepalis, Filipiinidel, Tais ja Vietnamis.

Ta elab kõrgendike metsades eelistades järvede ja voolava veega pikitud alasid.

Arvatakse, et kuningkobrade arvukus levila piires võib mõnes paigas olla vähenenud, kuna nende elupaiku hävitatakse ja neid endid ohustab vangistusse sattumine.

## Kirjeldus

Seda maoliiki peavad maoteadlased maailma pikimaks mürkmaoks (3–5,5&nbsp;m pikkune).

Kuningkobra keskmine kehakaal on ligi 6&nbsp;kg.

Pikim teadaolev kuningkobra oli Londoni loomaaias peetav isend, kelle pikkus enne Teise maailmasõja puhkemise järgset eutaneerimist oli ligi 5,6–5,7&nbsp;m.

Raskeimaks loodusest püütud isendiks peetakse 1951. aastal Royal Island Clubis Singapuris püütud kuningkobra, kes kaalus 12 kilo ja kelle pikkus oli 4,8&nbsp;m. Bronxi loomaaias peeti vangistuses (1972) veel raskema kehakaaluga isendit, kes kaalus 12,7 kilogrammi ja kelle pikkus oli 4,4&nbsp;m.

Kuningkobradel esineb kehapikkuses soolist dimorfismi, isased maod võivad kasvada suuremaks kui emased. Kuningkobra kehakaal ja pikkus sõltub ka elukeskkonnast ja mitmest muust tegurist. Vaatamata suurtele mõõtmetele on kuningkobrad harilikult siiski kiired ja vilkad.

Osad rästiklaste hulka liigitatud maoliigid, nagu *[[Crotalus adamanteus]]* ja Gabooni aafrikarästik, kes on sageli palju lühemad, kuid jämedama kehaehitusega, võivad kuningkobrale kehakaalu osas konkurentsi pakkuda ja neid kehakaalu maksimummõõtmete osas ületada.

### Pea

Täiskasvanud mao pea võib tunduda massiivne ja küllaltki kogukas, nagu enamik madusid suudavad ka nemad lõugu avada ja liigutada nii, et suurt saaklooma oleks võimalik alla neelata.

Neil on eesmürgihambad (*Proteroglypha*) – see tähendab, et neil paiknevad ülalõualuul seesmine kanaliga (seest õõnsad) mürgihambad. Nende kaudu pritsivad nad valdavalt hammustuse ajal, spetsiaalse mürgiaparaadiga mürgist süljenäärmete nõre saakloomadesse (aga ka vaenlaste tõrjeks ja enesekaitseks).

## Soomused

Nende madude soomused on kas oliivirohelised, punakaspruunid või mustad ja nende seljal on eriline soomustest muster: kulunud helekollase värviga seljasoomused moodustavad kogu kehapikkuses kollaseid ribasid. Kõhusoomused on kreemjad või tuhmkollased ja siledad.

Seljasoomuseid on 15 rida. Isastel madudel on 235–250 ja emastel 239–265 seljasoomust. Sabaalused soomused on reas kas üksikult või paaris ja nende numeratsioon jookseb 83–96 isastel ja 77–98 emastel.

Juveniilsed kuningkobrad on läikivat musta värvi ja nende kollased ribad on kitsad (võidakse segi ajada *[[Bungarus fasciatus]]*L-amino acid oxidase (LAAO)* on katsetes tõestanud teatud kasvajatevastast toimet.

==Kaitsestaatus==

Kuningkobra on pandud paiguti kaitse alla arvatavasti seetõttu, et tema arvukus on looduslike elupaikade hävitamise tõttu vähenenud. Ka on ta langenud inimeste ekspluateerimise ohvriks: [[farmakoloogia]]s kasutatakse tema sülge, maotaltsutajad kasutavad neid oma etendustes, inimesed peavad neid seltsilisloomadena ja söövad tema [[maoliha|liha]] ning nahakauplejad müütavad nende imeilusa mustriga nahka.

Indias võib kuningkobra tapjat oodata kuni kuus aastat vangistust.

==Nimetus==

Kuningkobra ladinakeelse nime osa *Ophiophagus* on kreeka päritolu sõna ja tähendab maosööjat (*snake-eater*).

==Viited==


==Kirjandus==
; Kirjeldus
* [http://animaldiversity.org/accounts/Ophiophagus_hannah/ Sissekanne ADW-s]
* [http://www.britannica.com/list/10/9-of-the-worlds-deadliest-snakes Sissekanne Encyclopædia Britannica-s]<span>s</span>, veebiversioon (vaadatud 4.03.2015)<small>(*inglise keeles*)</small>
* [http://eol.org/pages/1055746/overview Sissekanne Elu entsüklopeedias]
* [http://www.ncbi.nlm.nih.gov/Taxonomy/Browser/wwwtax.cgi?mode=Info&id=8665&lvl=3&p=mapview&p=has_linkout&p=blast_url&p=genome_blast&lin=f&keep=1&srchmode=1&unlock Sissekanne NCBI Taxonomy databases]
* [http://reptile-database.reptarium.cz/species?genus=Ophiophagus&exact%5B0%5D=genus&species=hannah Ophiophagus hannah (CANTOR, 1836) Sissekanne <small>Roomajate andmebaas</small>is]
* Piret Pappel, [http://novaator.ee/ET/loodus/miks_madu_harva_soob/ Miks madu harva sööb?], 03.12.2013, veebiversioon (vaadatud 5.03.2014)

; [[Loomaaed|Loomaaias]]
* [http://news.bbc.co.uk/2/hi/uk_news/england/london/4962354.stm King cobra settles into new home], 1. mai 2006

; Seltsilisloomana
* Nick Britten, [http://www.telegraph.co.uk/lifestyle/pets/8607220/Snake-lover-killed-by-one-of-his-24-king-cobras.html Snake lover killed by one of his 24 king cobras], 30. juuni 2011

; Sülg, hammustus ja võimalik mürgistus
* J. Descotes, [http://books.google.ee/books?id=ZNDqoOSh1_kC&pg=PA758&lpg=PA758&dq=human+toxicology+Ophiophagus&source=bl&ots=qtmcSgi1e2&sig=rLyiVh4b7J2R6rvgB_ndDMzO2wE&hl=et&sa=X&ei=6kMXU4eZCOmO4ATz_YGADg&redir_esc=y#v=onepage&q=human%20toxicology%20Ophiophagus&f=false Human Toxicology], lk 781, 1996, Elsevier Science, ISBN 0 444 81 557 0, Google'i raamatu veebiversioon (vaadatud 5.03.2014)<small>(*inglise keeles*)</small>
* [http://toxicology.ucsd.edu/Snakebite%20Protocols/Ophiopha.htm IMMEDIATE FIRST AID for bites by King Cobra (Ophiophagus hannah)], veebiversioon (vaadatud 5.03.2014)<small> (*inglise keeles*)</small>
* Freek J. Vonk, Nicholas R. Casewell, [...], ja Michael K. Richardson, [http://www.ncbi.nlm.nih.gov/pmc/articles/PMC3870661/ The king cobra genome reveals dynamic gene evolution and adaptation in the snake venom system], Proc Natl Acad Sci U S A. 17. detsember 2013; 110(51): 20651–20656. doi: 10.1073/pnas.1314702110, [[PubMed Central|PMCID]]: PMC3870661
* Mui Li Lee, Ivy Chung, Shin Yee Fung, M.S. Kanthimathi, Nget Hong Tan,Antiproliferative Activity of King Cobra (Ophiophagus hannah) Venom l-Amino Acid Oxidase, Article first published online: 7. november 2013, DOI: 10.1111/bcpt.12155, © 2013 Nordic Association for the Publication of BCPT (former Nordic Pharmacological Society), Issue Basic & Clinical Pharmacology & ToxicologyBasic & Clinical Pharmacology & Toxicology, 114. köide, nr 4, lk 336–343, aprill 2014, veebiversioon (vaadatud 05.03.2014)<small> (*inglise keeles*)</small></ref>

; Video
* [https://www.youtube.com/watch?v=vdg9gkmWsEA Cobra vs. Mongoose], [[YouTube]]'i video, veebiversioon (vaadatud 05.03.2014)<small> (*inglise keeles*)</small>

<small>*Selles artiklis on kasutatud ingliskeelset artiklit :en:King cobra seisuga 12.03.2015.''